Nr

Referitor dosar nr. 17682/19.09.2017

**DECIZIA ETAPEI DE ÎNCADRARE**

**draft**

Ca urmare a solicitării de emitere a acordului de mediu adresate de **BÎRGOZ MIRCEA pentru CON CONFORT SRL** cu sediul încomuna Șelimbăr, str. Mihai Viteazu, nr. 9, judeţul Sibiu, înregistrată la **Agenţia pentru Protecţia Mediului Sibiu** cu nr. **17682/19.09.2017** şi completărilor ulterioare,în baza Hotărârii Guvernului nr. 445/2009 privind evaluarea impactului anumitor proiecte publice și private asupra mediului si a O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare,

 **Agenţia pentru Protecţia Mediului Sibiu** **decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 01.11.2017, că proiectul **„ Construire ansamblu locuințe multifamiliale P+6E+Er, împrejmuire și branșamente utilități”,**propus a se realiza în **comuna Șelimbăr, str. Doamna Stanca, FN, CF Șelimbăr, nr. 102389, nr. top 1162/2/1/1/2, nr. parcelă 25/2, nu se supune evaluării impactului asupra mediului şi nu se supune evaluării adecvate.**

Justificarea prezentei decizii:

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

- proiectul se încadrează în prevederile Hotărârii Guvernului nr. 445/2009, anexa nr. 2, pct. 10, lit. b și pct. 13, lit. a;

**1. Caracteristicile proiectului**

**a) mărimea proiectului**

Prin proiect se propune edificarea a 3 corpuri de clădire identice, în regim de înălțime P+6E+R, a cărei volumetrie preia caracterul specific zonei. Funcțiunea clădirilor va fi de *locuințe colective.* Suprafața totală a terenului este de 10.000 mp din care suprafața construită va fi de 471,89 mp, suprafața desfășurată de 3851,73 mp (pentru o clădire). La parterul clădirilor sunt prevăzute spații comerciale, între clădiri vor fi amenajate locuri de joacă pentru copii, iar în partea de sud- vest a parcelei va fi amplasată gospodăria de deșeuri menajere. Ansamblu va cuprinde un număr de 45 de apartamente/bloc; la parter se vor construi 5 spații comerciale/bloc. Vor fi amenajate un număr de 230 locuri de parcare. Alimentarea cu apă și evacuarea apelor menajere se va realiza prin racorduri la rețelele existente în zonă; apele pluviale, înainte de evacuare în emisar (Valea Săpunului) vor fi trecute în prealabil printr-un separator de hidrocarburi.

Prin proiect sunt prevăzute *amenajări exterioare de incintă:* amplasarea în apropierea acceselor principale în blocurile de locuit, corpuri de iluminat și coșuri de exterior pentru deșeuri stradale;

 **b) cumularea cu alte proiecte** – proiectul propus se va dezvolta într –o zonă de locuințe, amplasamentul propus a fost cuprins în Planul Urbanistic Zonal, reglementat din punct de vedere al protecției mediului prin Decizia etapei de încadrare nr. 88/02.11.2015

 **c) utilizarea resurselor naturale** – în cantităţi limitate: agregate minerale, energie, combustibili - în perioada de construire.

**d) producţia de deşeuri**

* pe perioada de execuție a lucrărilor deșeuri menajere - se vor gestiona prin firme autorizate;
* În perioada de funcționare (spațiul locativ ocupat) - sunt prevăzute pubele pentru colectarea selectivă a deșeurilor menajere:

**e) emisiile poluante, inclusiv zgomotul și alte surse de disconfort**

- emisii vor rezulta, în perioada de execuție a lucrărilor, din surse mobile, manevrarea utilajelor și agregatelor, eventuale scurgeri de produs petrolier sau depozitare necorespunzătoare de deşeuri de la organizarea de şantier.

**f) riscul de accident, ţinându-se seama în special de substanţele si de tehnologiile utilizate** – numai în cazul nerespectării normelor de protecţia muncii.

**2. Localizarea proiectului**

**2.1 utilizarea existentă a terenului** – funcțiunea actuală – arabil cu destinația curți construcții, proiectul respectă dispoziţiile art. 71 din O.U.G. nr. 195/2005 privind protecţia mediului, cu modificările şi completările ulterioare;

**2.2 relativa abundenţă a resurselor naturale din zonă, calitatea şi capacitatea regenerativă a acestora:** nu este cazul.

**2.3 capacitatea de absorbţie a mediului, cu atenţie deosebită pentru:**

**a) zonele umede:** nu este cazul;

**b) zonele costiere:** nu este cazul;

**c) zonele montane si cele împădurite:** nu este cazul;

**d) parcurile si rezervaţiile naturale:** nu este cazul;

e**) ariile clasificate sau zonele protejate prin legislaţia în vigoare:** nu este cazul;

**f) zonele de protecţie specială**, mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional – Secţiunea a III-a - zone protejate, zonele privind caracterul şi mărimea zonelor de protecţie sanitară şi hidrogeologică:nu este cazul.

**g) ariile în care standardele de calitate a mediului stabilite de legislaţie au fost deja depăşite:** nu este cazul;

**h) ariile dens populate:** nu este cazul;

**i) peisajele cu semnificaţie istorică, culturală și arheologică:** nu este cazul.

**3. Caracteristicile impactului potenţial**

**a) extinderea impactului:** nu are impact negativ, în situația respectării proiectului;

**b) natura transfrontalieră a impactului:** nu este cazul;

**c) mărimea și complexitatea impactului:** se vor lua măsuri de reducere şi limitare a impactului asupra mediului. Impact potenţial nesemnificativ, având în vedere caracteristicile proiectului şi localizarea acestuia;

**d) probabilitatea impactului:** redus pe perioada de execuţie a lucrărilor;

**e) durata, frecvența și reversibilitatea impactului:** impact redus pe perioada de realizare a proiectului

 **II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

* proiectul nu se încadrează în prevederile art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.

**Proiectul nu necesită parcurgerea celorlalte etape ale evaluării impactului asupra mediului şi nu se supune evaluării adecvate.**

**Condiţiile de realizare a proiectului:**

* respectarea legislaţiei în vigoare în domeniul protecţiei mediului;
* respectarea întocmai a proiectului și a condițiilor impuse prin avizele emise de celelalte autorități;
* amenajarea platformelor destinate depozitării recipientelor de colectare selectivă a deșeurilor euri va fi amplasată la o distanță minim 10 m de ferestrele locuințelor;
* se va respecta zona de protecție față de cursul de apă Valea Săpunului;
* conform punctului de vedere emis de Sistemul de Gospodărire a Apelor Sibiu nr. 6503/07.11.2017, aveți obligația respectării Avizului de gospodărire a Apelor nr. 57/08.10.2015;
* asigurarea însoririi de minim 11/2 ore la solstițiul de iarnă, a tuturor încăperilor de locuit din clădirile propuse și din locuințele învecinate, conform prevederilor Notificări nr. 748/05.10.2017, emisă de Direcția de Sănătate Publică a Județului Sibiu;
* organizarea de şantier se va realiza strict în interiorul suprafeţei de teren proprietate personală a titularului;
* se vor asigura condiţii de colectare a deşeurilor rezultate; nu se vor evacua nici un fel de deşeuri în alte locuri, decât în spaţiile special amenajate;
* la executarea lucrărilor, se vor respecta normele legale în vigoare: sanitare, de prevenire şi stingere a incendiilor şi de protecţia muncii;
* respectarea întocmai a condiţiilor prevăzute în documentele şi avizele preliminare emise de alte autorităţi;
* este interzisă afectarea terenurilor în afara amplasamentelor autorizate pentru realizarea lucrărilor de investiţii, prin: abandonarea, înlăturarea sau eliminarea deşeurilor în locuri neautorizate şi staţionarea mijloacelor de transport în afara terenurilor desemnate în acest scop;
* se vor lua măsuri pentru evitarea poluării accidentale a factorilor de mediu pe toată durata execuţiei lucrărilor şi implementării proiectului;
* nu se va degrada mediul natural sau amenajat, prin depozitari necontrolate de deşeuri de orice fel;
* managementul deşeurilor generate de lucrări va fi în conformitate cu legislaţia specifică de mediu şi va fi în responsabilitatea titularului de proiect cât şi a operatorului care realizează lucrările;
* utilajele utilizate pe durata de realizare a lucrărilor, precum şi mijloacele de transport, vor avea o stare tehnică corespunzătoare, astfel încât să fie exclusă orice posibilitate de poluare a mediului înconjurător cu combustibil ori material lubrifiant direct sau indirect.

 Conform art. 22, alin. (1) din HG nr. 445/2009, titularului proiectului are obligaţia, de a notifica în scris Agenţia pentru Protecţia Mediului Sibiu despre orice modificare a datelor/informaţiilor care au stat la baza luării deciziei etapei de încadrare.

Conform art. 49, alin. (3) si (4) din Ordinul MMP nr. 135/2010 privind aprobarea Metodologiei de aplicare a evaluării impactului asupra mediului pentru proiecte publice şi private, la finalizarea lucrărilor, veţi notifica APM Sibiu în vederea efectuării unui control de specialitate pentru verificarea respectării prevederilor prezentei decizii. Procesul-verbal întocmit în urma controlului se va anexa şi va face parte integrantă din procesul-verbal de recepţie la terminarea lucrărilor.

**Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.**

**Prezenta a fost emisă în 3 (trei) exemplare originale fiecare exemplar având un număr de 4(patru) pagini, semnate și ștampilate: 1 ex. pentru solicitant, 2 ex. se arhivează la A.P.M. Sibiu.**

 **p. DIRECTOR EXECUTIV, p. ŞEF SERVICIU AVIZE,**

 **Ionel Stelian NAICU ACORDURI AUTORIZAŢII,**

**Şef Serviciu Monitorizare şi Laboratoare**   **ing. Livia MITEA**

 **Întocmit,**

 **Ing. Mihaela CERCIU**